bg bg bg bg de bg mk en bg bg bg bg bg bg bg bg hbs_lat bg bg bg bg de bg bg bg en pl en bg bg de bg bg mk de bg bg bg de bg bg bg pl bg bg ru de ru bg bg bg bg bg bg ru ru ru bg bg uk uk ru bg
„Да кажеш почти същото“: От Умберто Еко до преводаческата практика
Новини Събития Резиденции Резиденти За програмата Кандидатстване Събития с резиденти Програми и проекти Библиотека Изследвания и материали Отчети Вземи книга За нас Къщата Фондацията Екип Партньори Контакти ДАРИ BG | EN
На живо във Фейсбук страницата на Къща за литература и превод
Макар да не е строго научен, текстът на Умберто Еко „Да кажеш почти същото“ рано или късно намира място в библиотеката на всеки, изкушен от теорията и практиката на превода. Книгата представя на повече или по-малко запознатите читатели примери от класическата литература и масовата култура, съпоставки между езици, изключително широк спектър от форми и характерните за тях проблеми на интерпретацията.
Приложими ли са наблюденията и разсъжденията на Еко в преводаческата практика? Настолно четиво ли е „Да кажеш почти същото“ и учи ли теоретиците и преводачите на нещо или по-скоро предлага задочна подкрепа в преследването на възможно най-добрия пренос и прочит?
На 14 октомври от 19:00 часа с преводачката на „Да кажеш почти същото“ на български език Дария Карапеткова и с бохемиста Добромир Григоров ще разговаряме за и около тезите на Еко, за анекдотите, казусите и очарованието на превода като обект на размисъл.
➡ Вижте събитието във Фейсбук
Дария Карапеткова е доцент в СУ „Св. Климент Охридски”, преподавател в специалност „Италианска филология”, преводач от италиански език и литературен критик. Преподава теория, практика и рецепция на превода, както и дисциплини, свързани с развитието и проблемите на съвременния италиански език. Ръководи италианския модул в магистърска програма „Преводач-редактор“. Интересите ѝ са в областта на теорията и практиката на превода. Автор е на монографиите „Ботуша в българската литературна мода“ и „За превода”. Постоянен сътрудник на „Литературен вестник“, списанията „Езиков свят“ и „Литературата“. Член на Съюза на преводачите и на Експертния съвет към Националния център за книгата. Носител е на ордена „Звезда на Италия“ за особени заслуги в развитието на двустранните отношения и популяризирането на културата на Италия по света.
Доц. д-р Добромир Григоров е преподавател в Софийския университет „Св. Климент Охридски“. Автор е на книгите „Милан Кундера и познанието на романа“ (2001, Колибри) и „Градината на литературната история“ (2021, Сиела). Превежда художествена литература и хуманитаристика от чешки език (Даниела Ходрова, Михал Айваз, Иржи Кратохвил, Вацлав Хавел, Якуба Каталпа, Алена Морнщайнова и др.). Член е на Съюза на преводачите в България.
Гледайте записа от събитието „Да кажеш почти същото“: От Умберто Еко до преводаческата практика:
Събитието е част от програмата на Къща за литература и превод „Преводачески четвъртъци“, която се осъществява с подкрепата на Национален фонд „Култура”.
Войната в Украйна през погледа на една жена
Войната в Украйна през погледа на една жена ➡ 13 ноември, неделя, 16:00 часа в Къща за литература...
International Poetry in English Translation
International Poetry in English Translation Angela Rodel in conversation with James Appleby ➡ Se...
Есенно студио за литературен превод 2022
Есенно студио за литературен превод 2022 Работилници за литературен превод, лекции, практически мод...
Прозрачният преводач / Проѕирниот преведувач
Прозрачният преводач / Проѕирниот преведувач ➡ 18 септември, неделя, 18:30 - 20:00 часа в зала...
Балканско студио за литературен превод ViceVersa
Балканско студио за литературен превод ViceVersa Работилници за литературен превод, лекции, практич...
За любовта като тръпка: Среща с Mарта Джидо във Велико Търново
За любовта като тръпка: Среща с полската писателка и документалистка Марта Джидо и представяне на р...
„Солидарност според жените“: Прожекция и дискусия с Марта Джидо
"Солидарност според жените“: Прожекция и дискусия с Марта Джидо ➡ 31 август, 18:30 часа, П...
Абонирайте се за бюлетина ни
Абонирайте се за бюлетина ни
Искам да получавам бюлетина на български
Искам да получавам бюлетина на английски
Контакти ул. Латинка №12, гр.София 1113